За време десетогодишњег бановања (1557-1567) сачувао је територију бановине, изузев унских градова. У марту 1562. извршио је с крајишницима десетодневни поход у турску Подравину. Најзначајнији успех постигао је 10. септембра 1565. код Обрешке, где је са банским трупама разбио надмоћније снаге босанског паше Мустафе Соколовића, због чега је добио титулу грофа. За време опсаде Сигета (1566) извршио је с крајишким трупама диверзиони упад у Поуње, код Новиграда разбио снаге пожешког санџакбега, а затим крстарио по Славонији.